游龍王贈雲老
作者：釋德洪
朝代：宋

paragraphs: 正中妙叶百怨門，寶鏡孤風天下聞。
緇州道價直乾坤，毛骨真是延公孫。
楊廣山頭草木熏，公獨深密護靈根。
衲子雷動雲崩奔，暗中明露涇渭分。
醉李有叟笑臉温，膽大三世一口吞。
枯木能花爲誰春，春光化爲吳山雲。
即今住山典刑存，木蛇且無刀斧痕。
我游山隈野水濆，松間見之鬢爲掀，留我更宿聽啼猿。
人間行役膏火煎，公特見戲非誠言。
頽綱已墜引手搴，乃欲奔走鞭短轅。
要當努力續烈燄，大興洞上追曹源。